Document ID: 32002D0349

Komisijas Lēmums
(2002. gada 26. aprīlis),
ar ko nosaka to produktu sarakstu, kuri jāpārbauda robežkontroles punktos saskaņā ar Padomes Direktīvu 97/78/EK
(izziņots ar dokumenta numuru C(2002) 1527)
(Dokuments attiecas uz EEZ)
(2002/349/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterinārās kontroles organizēšanu produktiem, ko ieved Kopienā no trešām valstīm [1], un jo īpaši tās 3. panta 5. punktu,
tā kā:
(1) Skaidrības labad dzīvnieku izcelsmes produkti, kas minēti Direktīvas 97/78/EK 2. panta 2. punkta a) apakšpunktā, ir jāapkopo vienā sarakstā līdztekus attiecīgajam ANIMO kodam, orientējošiem mērķiem un lietošanas ērtības nolūkos norādot arī attiecīgo KN pozīciju (kombinētajā nomenklatūrā).
(2) Tomēr šim uzskaitījumam nevajag skart vai ietekmēt augu produktus, kas arī ir iekļauti veterinārās kontroles jomā, kā minēts Direktīvas 97/78/EK 19. pantā, un tos produktus, kas atbrīvoti no veterinārās kontroles un minēti tās pašas direktīvas 16. pantā.
(3) Ir svarīgi arī kombinētos produktus, kuros ir tikai kāda ierobežota daļa dzīvnieku izcelsmes produktu, iekļaut kontroles procedūru darbības jomā, lai novērstu interpretācijas atšķirības robežkontroles punktu starpā un līdz ar to tirdzniecības traucējumus; tomēr ņemot vērā šā jautājuma sarežģītību un nepieciešamību vajadzības gadījumā novērtēt risku attiecīgai zinātniskai komitejai Kopienas līmenī, starplaikā jābūt spēkā valstu noteikumiem.
(4) Šajā direktīvā paredzētie pasākumi saskan ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Uz pielikumā uzskaitītajiem dzīvnieku izcelsmes produktiem attiecina veterināro kontroli robežkontroles punktos saskaņā ar Direktīvas 97/78/EK noteikumiem.
2. pants
Pielikumā iekļautais dzīvnieku izcelsmes produktu saraksts nav atkarīgs no Direktīvas 97/78/EK 16. pantā minētajiem izņēmumiem un 19. pantā minēto augu produktu saraksta.
3. pants
Atkāpjoties no 1. panta, pielikumā uzskaitītie kombinētie produkti, kuros ir tikai kāda ierobežota daļa dzīvnieku izcelsmes produktu, joprojām ir pakļauti valstu noteikumiem.
Pirmo daļu piemēro tikai līdz brīdim, kad ir veikts to kombinēto produktu riska novērtējums, uz kuriem jāattiecas veterinārās kontroles režīma jomai.
4. pants
Šis lēmums ir adresēts dalībvalstīm.
Briselē, 2002. gada 26. aprīlī

Labels: 3
17
5
6